Ministru kabineta noteikumu projekta

„Grozījumi Ministru kabineta 2011.gada 12.jūlija noteikumos Nr.566

„Kārtība, kādā apmāca fiziskās personas, kas veic lauksaimniecības dzīvnieku vērtēšanu, pārraudzību, mākslīgo apsēklošanu, olšūnu un embriju transplantāciju, un kārtība, kādā šīm personām izsniedz

un anulē sertifikātus un apliecības”” sākotnējās ietekmes

**novērtējuma ziņojums**

**(anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Ciltsdarba un dzīvnieku audzēšanas likuma 13.panta piektā daļa. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Patlaban dzīvnieku vērtēšanas, pārraudzības, mākslīgās apsēklošanas, olšūnu un embriju pārstādīšanas speciālista apmācības, kā arī sertifikāta un apliecības izsniegšanas un anulēšanas nosacījumi fiziskām personām noteikti Ministru kabineta 2011.gada 12.jūlija noteikumos Nr.566 „Kārtība, kādā apmāca fiziskās personas, kas veic lauksaimniecības dzīvnieku vērtēšanu, pārraudzību, mākslīgo apsēklošanu, olšūnu un embriju transplantāciju, un kārtība, kādā šīm personām izsniedz un anulē sertifikātus un apliecības” (turpmāk – noteikumi Nr.566).To fizisko personu uzdevums, kuras veic lauksaimniecības dzīvnieku vērtēšanu, pārraudzību, mākslīgo apsēklošanu, olšūnu un embriju transplantāciju, ir nodrošināt ticamus datus par lauksaimniecības dzīvnieku ciltsvērtību un pārraudzību saskaņā ar normatīvajiem aktiem ciltsdarba jomā, kā arī apmainīties ar informāciju ar šķirnes lauksaimniecības dzīvnieku audzētāju organizācijām un ievērot vienotu datu ieguves metodiku.Tā kā daļa fizisko personu pieļauj kļūdas ciltsdarbā izmantojamo datu ieguvē, tāpēc šie dati nav salīdzināmi, nepieciešams izdarīt grozījumus noteikumos Nr.566, precizējot kvalifikācijas paaugstināšanas kārtību.Noteikumos Nr.566 ir noteikts, ka fiziska persona, kas saņēmusi sertifikātu vai apliecību, piecu gadu laikā apmeklē kvalifikācijas paaugstināšanas pasākumus attiecīgajā darbības jomā ne mazāk kā 16 stundu apjomā.Noteikumu projekts „Grozījumi Ministru kabineta 2011.gada 12.jūlija noteikumos Nr.566„Kārtība, kādā apmāca fiziskās personas, kas veic lauksaimniecības dzīvnieku vērtēšanu, pārraudzību, mākslīgo apsēklošanu, olšūnu un embriju transplantāciju, un kārtība, kādā šīm personām izsniedz un anulē sertifikātus un apliecības”” (turpmāk – noteikumu projekts) paredz precizēt noteikto kvalifikācijas paaugstināšanas kārtību, nosakot, ka pusi no kvalifikācijas paaugstināšanas pasākumu noteiktā stundu apjoma aizņem praktiskā apmācība. Tādējādi ar kvalifikācijas paaugstināšanas pasākumiem tiks nodrošināta kvalitatīvāku fizisku personu apmācību, tās laikā apgūstot aktuālāko informāciju ciltsdarba jomā un apmeklējot gan teorētiskās, gan praktiskās nodarbības. Kvalifikācijas paaugstināšanas pasākumi būs izglītības iestāžu, Lauksaimniecības datu centra un šķirnes lauksaimniecības dzīvnieku audzētāju organizāciju pārziņā, tiem organizējot kvalifikācijas pasākumus par aktualitātēm ciltsdarba normatīvajos aktos un ciltsdarbā, kā arī lauksaimniecības dzīvnieku vērtēšanā, pārraudzībā un mākslīgajā apsēklošanā.Noteikumos Nr.566 ir noteikts, ka fiziskai personai, lai saņemtu sertifikātu lauksaimniecības dzīvnieku vērtēšanā, pārraudzībā un mākslīgā apsēklošanā, ir jābūt šķirnes lauksaimniecības dzīvnieku audzētāju organizācijas izsniegtam apliecinājumam par praktisko iemaņu apgūšanu tādas fiziskas personas vadībā, kurai ir atbilstošs sertifikāts.Noteikumu projektā ir noteikts, ka fiziskai personai, Lauksaimniecības datu centrā iesniedzot kvalifikācijas paaugstināšanu apliecinoša dokumenta kopiju, jāiesniedz arī kopija šķirnes lauksaimniecības dzīvnieku audzētāju organizācijas izsniegtajam apliecinājumam par profesionālo darbību attiecīgajā jomā, tā apliecinot, ka konkrētā fiziskā persona praktiski darbojas attiecīgajā darbības jomā un tiek ievērota vienota datu ieguves metodika, kas nodrošina iegūto datu ticamību.Noteikumu projektā precizēti noteikumi Nr.566 paredzot, ka fiziskai personai, kas ir saņēmusi sertifikātu vai apliecību un nav ievērojusi normatīvo aktu prasības ciltsdarba jomā, atkārtoti jāapmeklē vismaz astoņas stundas ilga praktiskā apmācība attiecīgajā darbības jomā un jākārto pārbaudes tests. Tas nepieciešams, lai nodrošinātu, ka fiziskā persona, kas pieļāvusi kļūdas datu ieguvē, apgūtu vienoto datu ieguves metodiku, lai iegūtie dati ir salīdzināmi un izmantojami ciltsdarbā.Noteikumu projekta sagatavošanas mērķis ir precizēt noteikto kvalifikācijas paaugstināšanas kārtību un kārtību, kas nosaka prasības fiziskai personai, kura ir saņēmusi sertifikātu vai apliecību un nav ievērojusi normatīvo aktu prasības ciltsdarba jomā. Noteikumu projekts pilnībā atrisinās minētās problēmas. |
| 3. | Projekta izstrādē iesaistītās institūcijas | Zemkopības ministrija un Lauksaimniecības datu centrs. |
| 4. | Cita informācija | Nav |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Šķirnes lauksaimniecības dzīvnieku audzētāju organizācijas, kas nodarbojas ar noteiktas lauksaimniecības dzīvnieku sugas un šķirnes izkopšanu. Šobrīd valstī ir 17 šķirnes lauksaimniecības dzīvnieku audzētāju organizāciju.Noteikumu projekts attiecas uz fiziskām personām, kas ir saņēmušas sertifikātu lauksaimniecības dzīvnieku vērtēšanā, pārraudzībā, mākslīgajā apsēklošanā, olšūnu un embriju transplantācijā. Šobrīd valstī ir 1289 fiziskas personas, kas ir saņēmušas sertifikātu.Tāpat noteikumu projekts attiecas uz fiziskām personām, kas ir saņēmušas apliecību lauksaimniecības dzīvnieku pārraudzībā un mākslīgajā apsēklošanā. Šobrīd valstī ir aptuveni 16000 fizisku personu, kas ir saņēmušas apliecību. |
| 2. | Tiesiskā regulējuma ietekme uz tautsaimniecību un administratīvo slogu | Precizējot kvalifikācijas paaugstināšanas kārtību, tiks nodrošināta kvalitatīva apmācība fiziskai personai, kas veic lauksaimniecības dzīvnieku vērtēšanu, pārraudzību, mākslīgo apsēklošanu, olšūnu un embriju transplantāciju, kā arī vienota datu ieguves metodikas ievērošana, un iegūtie dati būs salīdzināmi un izmantojami ciltsdarbā.Administratīvais slogs mainīsies dažām mērķgrupām.Noteikumu projekts paredz, ka pusi no kvalifikācijas paaugstināšanas pasākumu noteiktā stundu apjoma aizņem praktiskā apmācība. Kvalifikācijas paaugstināšanas pasākumus nodrošinās izglītības iestādes, Lauksaimniecības datu centrs un šķirnes lauksaimniecības dzīvnieku audzētāju organizācijas, kas organizēs pasākumus par aktualitātēm ciltsdarba jomā. Tā kā pasākumi tiek rīkoti par aktualitātēm ciltsdarba jomā, apmācība nenotiek pēc sagatavotas mācību programmas, tāpēc iepriekš minētajām iestādēm programma nav jāmaina, bet ir jāpiedāvā praktiska apmācība.Noteikumu projekts paredz, ka fiziskām personām, kas ir saņēmušas sertifikātu lauksaimniecības dzīvnieku vērtēšanā, pārraudzībā, mākslīgajā apsēklošanā, olšūnu un embriju transplantācijā, būs jāiesniedz šķirnes lauksaimniecības dzīvnieku audzētāju organizācijas izsniegts apliecinājums par profesionālo darbību attiecīgajā jomā. Šobrīd fiziskai personai, lai saņemtu sertifikātu lauksaimniecības dzīvnieku vērtēšanā, pārraudzībā un mākslīgā apsēklošanā, ir jābūt šķirnes lauksaimniecības dzīvnieku audzētāju organizācijas izsniegtam apliecinājumam par praktisko iemaņu apgūšanu, un par šī apliecinājuma izsniegšanu samaksu prasa pāris šķirnes lauksaimniecības dzīvnieku audzētāju organizācijas no šobrīd valstī esošām 17 organizācijām, bet pārējās organizācijas samaksu par apliecinājumu neprasa. Samaksu par apliecinājumu par profesionālo darbību attiecīgajā jomā prasīs arī tās organizācijas, kuras prasa samaksu par apliecinājumam par praktisko iemaņu apgūšanu. Vienai no organizācijām noteiktā samaksa personām, kas nav pastāvīgie klienti, ir EUR 3,45 bez PVN, otrai organizācijai noteiktā samaksa biedriem – EUR 12,81 bez PVN, bet personām, kas nav organizācijas biedri, – EUR 18,78 bez PVN. Fiziskai personai šī summa būs jāmaksā ik pēc pieciem gadiem.Projekts paredz, ka fiziskai personai, kas ir saņēmusi sertifikātu vai apliecību un nav ievērojusi normatīvo aktu prasības ciltsdarba jomā, būs atkārtoti jāapmeklē vismaz astoņas stundas ilga praktiskā apmācība attiecīgajā darbības jomā un jānokārto pārbaudes tests. Šīs izmaksas attieksies tikai uz tām fiziskajām personām, kas nebūs ievērojušas normatīvo aktu prasības ciltsdarba jomā. Šobrīd nevienai fiziskai personai nav piemērota prasība kārtot pārbaudes testu. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Cita informācija | Nav |

Anotācijas III, IV un V sadaļa – projekts šīs jomas neskar.

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Noteikumu projekts ir elektroniski nosūtīts Lauksaimniecības datu centram, Pārtikas un veterināram dienestam, Latvijas Lauksaimniecības universitātei, SIA „Latvijas Lauku konsultāciju un izglītības centrs”, šķirnes lauksaimniecības dzīvnieku audzētāju organizācijām, Lauksaimniecības organizāciju sadarbības padomei un biedrībai „Zemnieku saeima”. |
| 2. | Sabiedrības līdzdalība projekta izstrādē | Organizēta sanāksme, kurā piedalījās Lauksaimniecības datu centra, Latvijas Lauksaimniecības universitātes un SIA „Latvijas Lauku konsultāciju un izglītības centrs” pārstāvji. |
| 3. | Sabiedrības līdzdalības rezultāti | Lauksaimniecības datu centrs, Pārtikas un veterinārais dienests, Latvijas Lauksaimniecības universitāte, SIA „Latvijas Lauku konsultāciju un izglītības centrs” un šķirnes lauksaimniecības dzīvnieku audzētāju organizācijas atbalsta noteikumu projekta izstrādi. Par Lauksaimniecības organizāciju sadarbības padomes un biedrības “Lauksaimnieku apvienība” izteiktajiem priekšlikumiem ir panākta vienošanās. |
| 4. | Cita informācija | Nav |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Lauksaimniecības datu centrs. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts neietekmē pārvaldes funkcijas. Projekta izpildei nav nepieciešama jaunu institūciju izveide, esošo likvidācija vai reorganizācija. |
| 3. | Cita informācija | Nav |

Zemkopības ministrs J.Dūklavs

2014.07.21. 16:29

1213

L.Blūma

67027561, Lelde.Bluma@zm.gov.lv